CELEX: 32017R1200
Language: bg
Date: 2017-07-05 00:00:00
Title: Регламент (ЕС) 2017/1200 на Комисията от 5 юли 2017 година относно отказ за разрешаване на някои здравни претенции за храните, различни от претенциите, които се отнасят до намаляване на риска от заболяване и до развитието и здравето на децата (Текст от значение за ЕИП. )

6.7.2017   
            
            
               BG
            
            
               Официален вестник на Европейския съюз
            
            
               L 173/1
            
         РЕГЛАМЕНТ (ЕС) 2017/1200 НА КОМИСИЯТА
   от 5 юли 2017 година
   относно отказ за разрешаване на някои здравни претенции за храните, различни от претенциите, които се отнасят до намаляване на риска от заболяване и до развитието и здравето на децата
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1924/2006 на Европейския парламент и на Съвета от 20 декември 2006 г. относно хранителни и здравни претенции за храните (1), и по-специално член 18, параграф 5 от него,
   като има предвид, че:
   
               (1)
            
            
               В съответствие с Регламент (ЕО) № 1924/2006 се предвижда, че здравните претенции за храните, определени в посочения регламент, са забранени, освен когато са разрешени от Комисията в съответствие с посочения регламент и са включени в списък на разрешените претенции.
            
         
               (2)
            
            
               В Регламент (ЕО) № 1924/2006 се предвижда също така, че заявленията за разрешаване на здравни претенции може да се подават от стопанските субекти в областта на храните до националния компетентен орган на държава членка. Националният компетентен орган препраща валидните заявления на Европейския орган за безопасност на храните (ЕОБХ), наричан по-долу „Органът“, за научна оценка, както и на Комисията и на държавите членки за информация.
            
         
               (3)
            
            
               Органът се произнася със становище по съответната здравна претенция.
            
         
               (4)
            
            
               Комисията се произнася относно разрешаването на здравните претенции, като взема предвид становището на Органа.
            
         
               (5)
            
            
               Във връзка с подадено от Ecopharma BVBA заявление в съответствие с член 13, параграф 5 от Регламент (ЕО) № 1924/2006 Органът трябваше да се произнесе със становище по здравна претенция относно Fabenol® Max, стандартизиран воден екстракт от бял боб Phaseolus vulgaris L., и намаляването на усвояването на въглехидрати (Въпрос № EFSA-Q-2015-00123 (2)). Предложената от заявителя претенция беше формулирана, както следва: „Fabenol® Max намалява усвояването на въглехидрати“.
            
         
               (6)
            
            
               На 23 февруари 2016 г. Комисията и държавите членки получиха научното становище на Органа, в което се посочва, че ефектът, предмет на претенцията, не е достатъчно добре дефиниран и че заявителят не е предоставил допълнителна информация, поискана от Органа. Поради това, въз основа на предоставените данни, Органът стигна до заключението, че не е установена причинно-следствена връзка между употребата на Fabenol® Max и ефекта, предмет на претенцията. Съответно, тъй като здравната претенция не отговаря на изискванията, посочени в Регламент (ЕО) № 1924/2006, тя не следва да бъде разрешена.
            
         
               (7)
            
            
               Във връзка с подадено от DSM Nutritional Products заявление в съответствие с член 13, параграф 5 от Регламент (ЕО) № 1924/2006 Органът трябваше да се произнесе със становище по здравна претенция относно докозахексаеновата киселина (DHA) и подобряването на паметта (Въпрос № EFSA-Q-2015-00456 (3)). Предложената от заявителя претенция беше формулирана, както следва: „DHA допринася за подобряването на паметта“.
            
         
               (8)
            
            
               На 2 май 2016 г. Комисията и държавите членки получиха научното становище на Органа, който въз основа на предоставените данни стига до заключението, че не е установена причинно-следствена връзка между приемането на DHA и ефекта, предмет на претенцията. Съответно, тъй като здравната претенция не отговаря на изискванията, посочени в Регламент (ЕО) № 1924/2006, тя не следва да бъде разрешена.
            
         
               (9)
            
            
               Във връзка с подадено от Tate & Lyle PLC заявление в съответствие с член 13, параграф 5 от Регламент (ЕО) № 1924/2006 Органът трябваше да се произнесе със становище по здравна претенция относно полидекстроза и нормалната дефекация (Въпрос № EFSA-Q-2015-00550 (4)). Предложената от заявителя претенция беше формулирана, както следва: „Полидекстрозата допринася за подобряване на функцията на червата чрез увеличаване на обема на изпражненията“.
            
         
               (10)
            
            
               На 25 май 2016 г. Комисията и държавите членки получиха научното становище на Органа, който въз основа на предоставените данни стига до заключението, че не е установена причинно-следствена връзка между приемането на DHA и ефекта, предмет на претенцията. Съответно, тъй като здравната претенция не отговаря на изискванията, посочени в Регламент (ЕО) № 1924/2006, тя не следва да бъде разрешена.
            
         
               (11)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Здравните претенции, посочени в приложението към настоящия регламент, не се включват в списъка на Съюза на разрешените претенции, както е предвидено в член 13, параграф 3 от Регламент (ЕО) № 1924/2006.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 юли 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 404, 30.12.2006 г., стр. 9.
   
      (2)  EFSA Journal (Бюлетин на ЕОБХ), 2016;14(2):4401.
   
      (3)  EFSA Journal (Бюлетин на ЕОБХ), 2016;14(5):4455.
   
      (4)  EFSA Journal (Бюлетин на ЕОБХ), 2016;14(5):4480.
   
      ПРИЛОЖЕНИЕ
      
         Отхвърлени здравни претенции
      
      
                  Заявление — съответни разпоредби на Регламент (ЕО) № 1924/2006
               
               
                  Хранително вещество, вещество, храна или категория храна
               
               
                  Претенция
               
               
                  Номер на становището на ЕОБХ
               
            
                  Здравна претенция по член 13, параграф 5 въз основа на нови научни доказателства и/или включваща искане за защита на частни данни
               
               
                  Fabenol® Max
               
               
                  Fabenol ® MAX намалява усвояването на въглехидрати
               
               
                  Q-2015-00123
               
            
                  Здравна претенция по член 13, параграф 5 въз основа на нови научни доказателства и/или включваща искане за защита на частни данни
               
               
                  DHA
               
               
                  DHA допринася за подобряването на паметта
               
               
                  Q-2015-00456
               
            
                  Здравна претенция по член 13, параграф 5 въз основа на нови научни доказателства и/или включваща искане за защита на частни данни
               
               
                  Полидекстроза
               
               
                  Полидекстрозата допринася за подобряване на функцията на червата чрез увеличаване на обема на изпражненията
               
               
                  Q-2015-00550